KOMISIJOS SPRENDIMAS
2004 m. gruodžio 27 d.
dėl Bendrijos finansuojamų Eurobarometro tyrimų apie vartotojų požiūrį į auginamų gyvūnų gerovę
(2004/921/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 17 straipsnį,
kadangi:
(1)
Pagal Tarybos sprendimą 90/424/EEB Bendrija suteikia finansinę paramą informavimo apie gyvūnų apsaugą politikos kūrimui.
(2)
Ši informavimo politika apima, inter alia, tyrimų, būtinų teisės aktų dėl gyvūnų apsaugos rengimui ir kūrimui, vykdymą.
(3)
Tyrimų, įvertinančių vartotojų požiūrį į auginamų gyvūnų gerovę, vykdymas yra viena šios informavimo politikos dėl gyvūnų apsaugos sričių, todėl finansiniai ištekliai, kurie yra būtini Bendrijai vykdant šiuos tyrimus, turėtų būti įtraukti ir suteikti, kad planuojami tyrimai būtų gerai atlikti.
(4)
Tyrimai bus atliekami pagal specialią tyrimų programą EUROBAROMETRAS pagal Pagrindų sutartį (2), sudarytą tarp Europos bendrijos, kuriai atstovauja Europos Komisija, ir TNS Opinion and Survey konsorciumo, sudaryto iš Taylor Nelson Sofres plc ir EOS Gallup Europe, kuriam atstovauja koordinavimo centras European Omnibus Survey„EOS Gallup Europe“.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
NUSPRENDĖ:
Vienintelis straipsnis
Šiuo sprendimu patvirtinamas tyrimų apie vartotojų požiūrį į auginamų gyvūnų gerovę finansavimas, numatytas Europos Sąjungos biudžeto 17 04 02 eilute, kurio didžiausia suma siekia 200 000 eurų. Tyrimai bus atliekami kaip speciali tyrimų studija EUROBAROMETRAS pagal Pagrindų sutartį sudarytą tarp Europos bendrijos, kuriai atstovauja Europos Komisija, ir TNS Opinion and Survey konsorciumo, sudaryto iš Taylor Nelson Sofres plc ir EOS Gallup Europe, kuriam atstovauja koordinavimo centras European Omnibus Survey„EOS Gallup Europe“.
Priimta Briuselyje, 2004 m. gruodžio 27 d.